**ОБЩИНА ДУЛОВО,ОБЛАСТ СИЛИСТРА**

7650 гр. Дулово, ул. „Васил Левски” 18, тел. 0864/23000, факс 23020

e-mail: dulovokmet@abv.bg, http//dulovo.bg

**ДО Проект за допълнение и изменение на**

 **Наредба №11 за определянето и**

 **администрирането на местните такси и**

 **цени на услугите в Община Дулово!**

**ИНЖ. СЕЗГИН ГАЛИБ**

**ПРЕДСЕДАТЕЛ**

**НА ОБЩИНСКИ СЪВЕТ**

**- ДУЛОВО**

**Д О К Л А Д Н А З А П И С К А**

**от д-р Юксел Ахмед**

**кмет на Община Дулово**

**ОТНОСНО*:*** *Допълнение и изменение на Наредба №11 за определянето и администрирането на местните такси и цени на услугите в Община Дулово*

 **УВАЖАЕМИ ГОСПОДИН ПРЕДСЕДАТЕЛ,**

 **ДАМИ И ГОСПОДА ОБЩИНСКИ СЪВЕТНИЦИ,**

1. **Причини и мотиви, налагащи приемането на изменението и допълнението на подзаконовия нормативен акт:**

Народното събрание на Република България прие Закон за предучилищното и училищно образование (ЗПУО), обнародван в ДВ, бр. 79 от 13.10.2015 г. и влязъл в сила на 01.08.2016 г.

Според чл. 8, ал. 1 от ЗПУО, предучилищното образование е задължително от учебната година, която е с начало в годината на навършване на 5-годишна възраст на детето, като родителите избират една от формите по чл. 67, а държавата и общините се задължават да осигурят условия за обхват на децата в детските градини и групите за предучилищно образование.

Спред чл. 9, ал. 1 от ЗПУО задължителното предучилищно и училищно **образование** в държавните и общинските детски градини и училища е **безплатно** за децата и учениците.

Чл. 298, ал. 1 и ал. 2 от ЗПУО регламентира че издръжката на децата в предучилищното образование в общинските детски градини се осигурява със средства от държавния бюджет и със средства от общинския бюджет, като родителите на децата заплащат такси за издръжка на дейности, които не се финансират от държавния бюджет.

Същевременно с §36 на Преходните и заключителни разпоредби на ЗПУО, се правят допълнения в чл. 6, ал. 1 на Закона за местните данъци и такси, а именно:

* Добавя се нова буква „г“ – „за дейностите по отглеждане и възпитание в задължителното предучилищно образование за ползване на детска градина или училището, извън финансираните от държавата дейности“;
* Добавя се нова буква „з“ – „за дейности по обща подкрепа по смисъла на Закона за предучилищното и училищното образование, които не се финансират от държавния бюджет и се осъществяват от центровете за подкрепа на личностно развитие“.

Със сега действащата Наредба №11 за определянето и администрирането на местните такси и цени на услугите в Община Дулово, децата посещаващи общински детски градини заплащат следните такси:

Чл. 20, ал. 1, т. 1

За ползване на детска ясла родителите или настойниците заплащат такса храноден в размер на 1.45 лв.

Чл. 20, ал. 1, т. 2

За отглеждане, възпитание и обучение, 3-4 годишни деца заплащат такса храноден в размер на 2,00 лв. и постоянна такса в размер на 3,00 лв.;

чл. 20, ал. 1, т. 4:

5 и 6-годишни деца заплащат такса храноден в размер на 2,00 лв., както и постоянна такса от 3,00 лв. **само през летния период (01.06. – 14.09. на съответната учебна година)**, както и през утвърдените със Заповед на Министъра на образованието **ученически ваканции** за съответната година. В периода на задължително обучение 5 и 6-годишните деца **са освободени напълно от всякакви такси.**

Децата в детските градини на територията на Община Дулово бележат устойчива тенденция на намаляване с всяка следваща година. За изминалата учебна година са били общ брой: 1010 деца, а за новата учебна 2016/2017 г. са намалели до 922, като този процес продължава. 5 и 6 годишните са повече от половината деца на територията на Община Дулово. Към днешна дата, тези деца **са освободени** от всякакви такси през учебния период.

|  |  |
| --- | --- |
| **ВНЕСЕНИ ТАКСИ ПРЕЗ ГОДИНИТЕ** | **СУМИ:** |
| **2013 г.**  | **161 316,00 лв. за цялата година** |
| **2014 г.**  | **164 345,00 лв. за цялата година** |
| **2015 г.** | **159 847,00 лв. за цялата година** |
| **2016 г.**  | **116 725,00 лв. към 30.09.2016 г.** |

|  |  |
| --- | --- |
| **РАЗХОД ЗА ХРАНА ПРЕЗ ГОДИНИТЕ** | **СУМИ:** |
| **2013 г.**  | **507 562,00 лв. за цялата година** |
| **2014 г.**  | **558 057,00 лв. за цялата година** |
| **2015 г.** | **541 860,00 лв. за цялата година** |
| **2016 г.**  | **359 084,00 лв. към 30.09.2016 г.** |

Тази справка показва, че от общия разход за храна през една календарна година, внесените такси за същия период предствляват едва 29%, който процент ще намалее наполовина, ако 5 и 6 годишните продължат да не заплащат такса храноден.

Във връзка с гореизложеното, на основание чл. 21, ал. 1, т. 7 и чл. 21, ал. 2 от ЗМСМА и чл. 6, ал. 1, буква „г“ и чл. 9 от Закона за местните данъци и такси, и чл. 298 от ЗПУО, е наложително да се измени и допълни Наредба №11 за определянето и администрирането на местните такси и цени на услугите в Община Дулово (В РАЗДЕЛ III “ТАКСИ ЗА ДЕТСКИ ЯСЛИ, ДЕТСКИ ГРАДИНИ, ДОМОВЕ ЗА СОЦИАЛНИ ГРИЖИ, ЛАГЕРИ И ДРУГИ ОБЩИНСКИ СОЦИАЛНИ УСЛУГИ“), като за ползване на детски ясли и детски градини, родителите или настойниците дължат месечни такси, **считано от 01.01.2017 г.**, както следва:

* За ползване на детска ясла родителите или настойниците да заплащат такса храноден в размер на 1.45 лв. (както до момента);
* От първа до четвърта група включително, родителите или настойниците да заплащат такса храноден в размер на 2,00 лв., като се въвежда и постоянна такса от 3,00 лв. месечно“;
1. **Цели, които се поставят с промяната на *Наредба №11 за определянето и администрирането на местните такси и цени на услугите в Община Дулово***

Въвеждането измененията в Наредба №11 ще допринесат за обоснованост и справедливост при определяне и заплащане на местните такси за услуги за ползване на детски ясли и детски градини на територията на Община Дулово.

**С предложение за изменение:**

**Чл. 20, ал. 1, т. 2:**

Да се промени текста, както следва:

„В общинските детски градини се отглеждат, възпитават, социализират и обучават децата в задължителна предучилищна възраст. От първа до четвърта група включително, родителите или настойниците **заплащат такса храноден** в размер на 2,00 лв., като се въвежда и постоянна такса от 3,00 лв. месечно“;

**Чл. 20, ал. 2, т. 2:**

Допълва се, че не се отнася за деца на разведени родители;

**Чл. 20, ал. 3, т. 4:**

Да се промени текста, както следва:

„Копие от акт за раждане на децата и служебна бележка от друга детска градина (ясла), в случаите по чл. 20, ал. 2, т. 4 и т. 5“.

**Чл. 21, ал. 1, т. 1:**

Да се промени текста, както следва:

„Деца, на които единият или двамата родители са с трайна нетрудоспосбност от 71%-100%, деца на загинали при производствени авариии и природни бедствия, деца на загинали при изпълнение на служебен дълг.“

**С предложение за създаване нова точка:**

Създава нова точка 5 към чл. 20, ал. 2, както следва:

За трето, четвърто и следващо дете в семейството, родителите или настойниците заплащат такса храноден 25% от 2,00 лв. и постоянна такса от 3,00 лв. месечно.

**С предложение за отменяне на несъответствие с нормативната уредба, на основание чл. 9, ал. 1 и чл. 53, ал. 1 от ЗПУО, влязъл в сила на 01.08.2016 г.:**

Отменя чл. 20, ал. 1, т. 3

**Финансови и други средства, необходими за прилагането на новата уредба:**Не са необходими допълнителни финансови и други средства за предлаганите промени.

**Очаквани резултати от приемане на промените в Наредба №11:**

Предложените промени в Наредбата за определяне и администриране на местните такси и цени на услуги ще увеличат приходите в общинския бюджет от такси за ползване на детска градина. При досегашния ред не са касае за дотиране , а за изцяло поемане на този разход от страна на община Дулово, което се явява почти непосилно.

**Анализ за съответствие с правото на Европейския съюз:**

Предлаганото изменение и допълнение на Наредба №11 не е в противоречие на нормативен акт от по-висока степен и е в съответствие с правото на Европейския съюз.

***Предлагам Общински съвет - Дулово да вземе следното***

**Р Е Ш Е Н И Е:**

На основание чл. 21, ал. 1, т. 7 и чл. 21, ал. 2 от ЗМСМА и чл. 6, ал. 1, буква „г“ и чл. 9 от Закона за местните данъци и такси, във връзка с чл. 298 от ЗПУО, изменя и допълва Наредба №11 за определянето и администрирането на местните такси и цени на услугите в Община Дулово, както следва:

В РАЗДЕЛ III “ТАКСИ ЗА ДЕТСКИ ЯСЛИ, ДЕТСКИ ГРАДИНИ, ДОМОВЕ ЗА СОЦИАЛНИ ГРИЖИ, ЛАГЕРИ И ДРУГИ ОБЩИНСКИ СОЦИАЛНИ УСЛУГИ“:

**Изменя:**

* **Чл. 20, ал. 1, т. 2**

**Променя текста, както следва:**

**„В общинските детски градини се отглеждат, възпитават, социализират и обучават децата в задължителна предучилищна възраст. От първа до четвърта група включително, родителите или настойниците заплащат такса храноден в размер на 2,00 лв., като се въвежда и постоянна такса от 3,00 лв. месечно“;**

* **Чл. 20, ал. 2, т. 2:**

**Допълва, че не се отнася за деца на разведени родители;**

* **Чл. 20, ал. 3, т. 4**

**Променя текста, както следва:**

**„Копие от акт за раждане на децата и служебна бележка от друга детска градина (ясла), в случаите по чл. 20, ал. 2, т. 4 и т. 5“**

* **Чл. 21, ал. 1, т. 1:**

**Променя текста, както следва:**

**„Деца, на които единият или двамата родители са с трайна нетрудоспосбност от 71%-100%, деца на загинали при производствени авариии и природни бедствия, деца на загинали при изпълнение на служебен дълг.“**

**Създава нова точка 5 към чл. 20, ал. 2, както следва:**

**За трето, четвърто и следващо дете в семейството, родителите или настойниците заплащат такса храноден 25% от 2,00 лв. и постоянна такса от 3,00 лв. месечно.**

**Отменя несъответствие с нормативната уредба, на основание чл. 9 ал. 1, чл. 53, ал. 1 от ЗПУО, влязъл в сила на 01.08.2016 г., както следва:**

 **Отменя чл. 20, ал. 1, т. 3**

**Промените влизат в сила, считано от 01.01.2017 г.**

***На основание чл. 26, ал. 2 от Закона за нормативните актове и чл. 77 от Административно-процесуалния кодекс, заинтересованите лица могат в 14-дневен срок от публикуването на настоящия проект на страницата на Община Дулово, да направят писмени предложения и да изразят становища по проекта, които могат да бъдат депозирани в Общински съвет или изпратени на електронен адрес:***

**obs\_dulovo@abv.bg**

**С уважение,**

**Д-р Юксел Ахмед**

*кмет на Община Дулово*